Kaalusin ka spordisaalis käimist. Kui aga taipasin, et mu paar korda nädalas käimise eest pole mõttekas maksta peaaegu tuhat krooni kuus, tuli midagi muud välja mõelda. Kuna elan kohas, kus on sportimiseks kõik eeldused loodud, hakkasin algatuseks käima keppidega terviserajal. Nii mõnus! Testisin, kas mulle ikka meeldib seda  teha. Meeldis! Esialgu pool tundi, varsti juba poolteist. Hakkasin kodus televiisori ees uudiseid vaadates tegema harjutusi kätele, jalgadele, kõhule. Ühel hetkel tegin kokkuvõttes nädalas kolme erinevat asja: ujumist, käimist ja kodus võimlemist. Mina, kes ma polnud sporti teinud viimased kaks aastat!